се поясни, че клиничният преглед, изискван преди движението на еднокопитните животни към други държави членки, може да бъде извършен в последния работен ден преди заминаването им само по отношение на еднокопитни животни, посочени в член 92, параграф 2 от Делегиран регламент (ЕС) 2020/688, бележки под линия съответно (2) и (3) към част II от забележките в посочените образци следва да бъдат поправени.
 (3)
 В член 7 от Регламент за изпълнение (ЕС) 2021/403 се предвижда, че ветеринарните здравни сертификати и ветеринарните здравни/официални сертификати, които трябва да се използват при движение между държави членки на определени категории птици и зародишни продукти от тях, съответстват на един от образците, установени в приложение I към същия регламент и посочени в същия член, в зависимост от съответните категории птици и продукти. В глави 17 и 18 от посоченото приложение се установяват образци на ветеринарни здравни/официални сертификати съответно за движение между държави членки на домашни птици за разплод и домашни птици за отглеждане (образец POU-INTRA-X) и за движение между държави членки на по-малко от 20 екземпляра домашни птици, различни от щраусови птици, или на по-малко от 20 яйца за люпене от домашни птици, различни от щраусови птици (образец POU-INTRA-LT20). Погрешното указване на „въвеждане“ в Съюза в точки II.2.1. и II.2.1.1. от съответните образци следва да бъде поправено.
 (4)
 Освен това в посочените в член 7 от Регламент за изпълнение (ЕС) 2021/403 глави 16 и 18 от приложение I към него се установяват съответно образецът на ветеринарен здравен/официален сертификат за движение между държави членки на еднодневни пилета (образец POU-INTRA-DOC) и образецът на ветеринарен здравен/официален сертификат за движение между държави членки на по-малко от 20 екземпляра домашни птици, различни от щраусови птици, или по-малко от 20 яйца за люпене от домашни птици, различни от щраусови птици (образец POU-INTRA-LT20). Бележка под линия (4) от забележките към част II от посочените образци следва да бъде поправена, за да се поясни, че мерките, посочени в част III, дял 2, глава 5 от Делегиран регламент (ЕС) 2020/692, трябва да се спазват в държавата членка по местоназначение. Освен това в глава 16, в образец POU-INTRA-DOC следва да се поправи явна грешка по отношение на възрастта на птиците, която трябва да бъде посочена в точка II.1.4. там.
 (5)
 В член 8 от Регламент за изпълнение (ЕС) 2021/403 се предвижда, че ветеринарните здравни сертификати, които трябва да се използват при движение между държави членки на определени видове зародишни продукти от говеда, съответстват на един от образците, установени в приложение I към същия регламент и посочени в същия член, в зависимост от съответния вид продукти. В глави 23 (образец BOV-SEM-A-INTRA), 26 (образец BOV-OOCYTES-EMB-A-INTRA), 30 (образец OV/CAP-SEM-A-INTRA) и 33 (образец OV/CAP-OOCYTES-EMB-A-INTRA) от посоченото приложение се установяват образци на ветеринарни здравни сертификати за движение между държави членки на пратки с определени зародишни продукти. Текстът в поле I.30 от забележките към част I от посочените образци следва да бъде изменен, за да включва описание на изследванията за инфекция с вируса на болестта син език и за епизоотична хеморагична болест.
 (6)
 Освен това образец BOV-OOCYTES-EMB-A-INTRA, установен в глава 26 от